Bukovina

**Bukovina** (rum. *Bucovina*, ukr. *Буковина*, mađ. *Bukovina*, nem. *Bukowina*) je istorijski region koje danas dele Rumunija i Ukrajina.

Svoje zvanično nemačko ime (*die Bukowina*), dobila je dok je bila pod Austrijskom vladavinom (1775-1918), pod uticajem naziva koji su koristili sloveni (Poljaci, Ukrajinci i ostali) iz tih krajeva za ogromne bukove šume koje su se tamo prostirale.

Bukovina nije nikada ostvarila svoju totalnu autonomiju, kao država, već je uvek kroz istoriju bila u okviru neke druge države.

## Historija
U 5. veku Bukovinom su vladali Avari, pa sve do 7. veka kada su se pojavili Sloveni koji su se tu tada i naselili. Od 9. do 14. veka Bukovina potpada pod vlast Kijevske Rusije koja tada naglo jača. U tom periodu nastaju Galicija i Lodomerija kao regioni u Bukovini.

U periodu od 1349. do 1384. godine severni deo Bukovine potpada pod vlast Kraljevine Poljske a južni deo podpada pod vladavinu Moldavije. U tom periodu se i uzdiže grad Sučava koji i 1388. godine postaje sedište okruga koji je bio pod vladavinom Moldavije.

Između 1385. i 1569. godine vlast nad severnim delom Bukovine naizmenično dele Kraljevina Poljska i Moldavija. U 16. veku, tačnije 1512. godine, Moldavija podpada pod vlast Turaka a istovremeno i celokupna teritorija Bukovine. Severni deo Bukovine se vratio pod Poljsku vlast 1541. godine.

Posle nemilih događaja u Madefalvi, 1764. godine, nekoliko hiljada Sekelja se iseljava iz Erdelja i odlazi prvo u Moldaviju a ubrzo zatim i u Bukovinu gde osnivaju svojih pet sela Andrašfalva, Hadikfalva, Fogadjišten, Ištenšegitš i Jožeffalva. Tokom 19. i 20. veka Sekelji su napustili ta sela, i vratili se u stara staništa ili prešli u novoosnovana kao što su: Skorenovac, Vojlovica i Ivanovo, tokom velike seobe Sekelja u 1883. godini. Od toga doba je i nastao pojam Bukovinski Sekelji.

Tokom 1772. godine došlo je do podele Bukovine između tadašnje Poljske, Austrije i Rusije. Posle pobede Austrije i Rusije protiv Turske, 1775. godine, Austrija dobije i deo Moldavije i samim tim oblast oko Sučave kada Bukovina dobija autonomiju u okviru Austrijske monarhije.
## Stanovništvo

Zbog mnogobrojnih istorijskih promena vladara i seoba naroda u Bukovini je stanovništvo veoma šaroliko po nacionalnosti, ali se može reći da na jugu Bukovine većinom žive Rumuni a na severu slovenski narodi (Ukrajinci, Rusi).

### Bukovina kao celina
Po popisu iz 1910. godine Bukovina je imala ukupno 800.198 stanovnika i od toga Rusina (Ukrajinci) 38,88 %, Rumuna 34,38 %, Nemaca 21,24%, Jevreja 12,86%, Poljaka 4,55%, Sekelja 1,31%, Slovaka 0,08%, ostalo su bili Rusi, Italijani, Srbi, Hrvati, Turci, Jermeni i Romi.

Po podacima iz popisa u Austro Ugarskoj broj stanovnika po godinama je bio:

### Ukrajinski deo Bukovine
Po popisu iz 1995. godine, procentualni odnos stanovništva u Černivačkoj oblasti bio je sledeći:
* 75% Ukrajinci
* 10% Rumuni
* 9,0% Moldavci
* 6,0% Rusi
* 1,7% Jevreji
* 0,5% Poljaci
### Rumunski deo Bukovine
Po popisu iz 1992. godine procentualni odnos stanovništva u oblasti Sučava je bio sledeći:
* 96,6% Rumuni
* 1,4% Ukrajinci
* 0,7% Romi
* 0,3% Nemci
* 0,4% Poljaci
* 0,1% Sekelji (Mađari)
## Posleratne podele

Posle Prvog svetskog rata i raspada Austro−Ugarske 1918. godine, Rumuni koji su živeli u Bukovini su izglasali priključenje Rumuniji, ali je severni deo još ostao pod vlašću Ukrajine.

Senžermenskim ugovorom iz 1919. godine ceo južni deo Bukovine potpada pod rumunsku vlast i postaje deo Rumunije.

Posle Drugog svetskog rata mirovnim sporazumom u Parizu, Ukrajina definitivno dobija Oblast Černivci, dok oblast Sučave ostaje Rumunima.

## Važniji gradovi

* Na severu: Černivci (, )
* Na jugu: Sučava (, )

## Reference

* 
* http://www.deutsche-schutzgebiete.de/kuk_bukowina.htm  (original na nemačkom jeziku - ima još engleska i francuska verzija)
* WorldStatesmen (under Ukraine)
* Dumitru Covălciuc. Românii nord-bucovineni în exilul totalitarismului sovietic
* Victor Bârsan "Masacrul inocenţilor", Bucuresti, 1993, pp.&nbsp;18–19
* Ştefan Purici. Represiunile sovietice... P. 255–258;
* Vasile Ilica. Fântâna Albă: O mărturie de sânge (istorie, amintiri, mărturii). - Oradea: Editura Imprimeriei de Vest, 1999.
* Marian Olaru. Consideraţii preliminare despre demografie si geopolitica pe teritoriul Bucovinei. Analele Bucovinei. Tomul VIII. Partea I. Bucuresti: Editura Academiei Române, 2001
* Ţara fagilor: Almanah cultural-literar al românilor nord-bucovineni. Cernăuţi-Târgu-Mureş, 1994
* Aniţa Nandris-Cudla. Amintiri din viaţă. 20 de ani în Siberia. Humanitas, Bucharest, 2006 (second edition), (rumunski) 
* The '''Bukovina''' Society of the Americas
* United States of Greater Austria
* United States of Greater Austria